Pedagogický seminár v 2. ročníku na Mgr. stupni AVFX, Michal Šabík, 2015-2016, zimný semester.

Tento predmet konfrontuje študentov z filmového priestoru s ľuďmi z iných priestorov. Počas bakalárskeho štúdia som absolvoval dva semestre na MATFYZ-e. Každý semester jeden predmet týkajúci sa počítačovej grafiky z ich perspektívy. Na konci semestru som prednášal svoj pohľad, pre obohatenie ich náhľadu. V prvom ročníku MGR stupňa som prednášal v AAT u nás na FTF. Prezentoval som animátorom zaoberajúcim sa hlavne ručnou animáciou o využití motion capture v animovaných filmoch. V druhom ročníku som bol oslovený na prácu prednášajúceho na animačnej VOŠ v Bratislave. Táto spolupráca je ešte v procese jednania. Preto budem tento semester prezentovať moju prednášku na pôde našej školy, takže filmárskeho prostredia, zameranú na oboznámenie filmárov s technológiami 3D skenovania, ktorými sa ako študent AVFX zaoberám. Táto prednáška bola súčasťou pravidelného workshopu nášho ateliéru.
Workshop sa skladal z dvoch častí zaoberajúcich sa inými témami. Prvú časť "Využitie VFX pri tvorbe anamorfóz. Vizuálne skresľovanie." viedol Ing. Marek Ježo a druhú časť "Tvorba 3D charakteru s využitím 3D skeneru a FullBody motion capture" bola vedená mnou. S účastníkmi sme prešli históriu týchto technológií, ich využitie v profesionálnom priestore a na koniec som robil živú prezentáciu niektorých mojich variantov týchto technológií.
Tento proces bol zaujímavým a poučným prínosom. Niektorí zúčastnený ostali na osobnú diskusiu, takže verím že prínos bol obojstranný.

Michal Šabík.
